CELEX: 52008PC0212
Language: bg
Date: 2008-04-24
Title: Предложение за регламент на Съвета от […] г. за изменение на Регламент (ЕО) № 1371/2005 на Съвета за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия и за отмяна на антидъмпинговите мита, наложени с Регламент (ЕО) № 1371/2005 върху вноса на продукти от силициеви електротехнически (магнитни) стомани с произход от Русия

|

52008PC0212

Предложение за регламент на Съвета от […] г. за изменение на Регламент (ЕО) № 1371/2005 на Съвета за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия и за отмяна на антидъмпинговите мита, наложени с Регламент (ЕО) № 1371/2005 върху вноса на продукти от силициеви електротехнически (магнитни) стомани с произход от Русия  /* COM/2008/0212 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 24.4.2008COM(2008) 212 окончателенПредложение заРЕГЛАМЕНТ НА СЪВЕТАот […] г.за изменение на Регламент (ЕО) № 1371/2005 на Съвета за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия и за отмяна на антидъмпинговите мита, наложени с Регламент (ЕО) № 1371/2005 върху вноса на продукти от силициеви електротехнически (магнитни) стомани с произход от Русия(представен от Комисията)ОБЯСНИТЕЛЕН МЕМОРАНДУМ1. Контекст на предложението |Основания и цели на предложението Настоящото предложение се отнася до прилагането на Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕO) № 2117/2005 на Съвета от 21 декември 2005 г. („основният регламент“). |Общ контекст Настоящото предложение е изготвено в контекста на прилагането на основния регламент и е следствие от разследване, проведено в съответствие със съществените и процедурни изисквания, определени в основния регламент. |Съществуващи разпоредби в областта на предложението. Регламент (ЕО) № 1371/2005 за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия. Решение 2005/622/ЕО за приемане на гаранции във връзка с антидъмпинговата процедура относно вноса на плосковалцувани продукти от силициева електротехническа стомана с произход от Съединените американски щати и Русия. Регламент (ЕО) № 41/2008 за изменение на Регламент (ЕО) № 1371/2005 за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия. |Съгласуваност с други политики и цели на Съюза. Не е приложимо. |2. Консултация със заинтересованите страни и оценка на въздействието. |Консултация със заинтересованите страни. |Заинтересованите страни, засегнати от процедурата, вече имаха възможността да защитят интересите си по време на разследването, в съответствие с разпоредбите на основния регламент. |Събиране и използване на експертни становища |Не беше необходима външна експертна оценка. |Оценка на въздействието Настоящото предложение е следствие от прилагането на основния регламент. Основният регламент не предвижда даването на обща оценка на въздействието, а съдържа изчерпателен списък на условията, които трябва да бъдат оценени. |3. Правни елементи на предложението |Обобщение на предлаганите мерки На 23 февруари 2007 г. Комисията започна частично междинно преразглеждане на действащите антидъмпингови мерки по отношение на вноса на текстуровани плосковалцувани продукти от силициева електротехническа стомана с произход, inter alia, от Русия. Преразглеждането се ограничи до разследване на необходимостта за продължаването, премахването или изменението на съществуващите мерки по отношение на два руски износителя, слели се, за да образуват нова корпоративна единица. Приложеното предложение за изменение на Регламент (ЕО) № 1371/2005 се основава на окончателните констатации, които показаха, че нивото на дъмпинг от новообразуваната чрез сливане единица е de minimis и следователно антидъмпинговите мерки по отношение на вноса на текстуровани плосковалцувани продукти от силициева електротехническа стомана с произход от Русия следва да бъдат премахнати и процедурата прекратена в съответствие с член 9, параграф 3 от основния регламент. Затова се предлага Съветът да приеме приложеното предложение за регламент, който да се публикува в Официален вестник на Европейския съюз. |Правно основание Регламент (ЕО) № 384/96 на Съвета от 22 декември 1995 г. за защита срещу дъмпингов внос от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. |Принцип на субсидиарност Предложението попада под изключителната компетентност на Общността. Следователно не се прилага принципът на субсидиарност. |Принцип за пропорционалност Предложението е в съответствие с принципа за пропорционалност поради следните причини: |Формата на действието е описана в гореспоменатия основен регламент и не оставя възможност за решение на национално ниво. |Не е необходимо да се посочва доколко финансовата и административната тежест за Общността, националните правителства, регионалните и местните власти, стопанските субекти и гражданите е сведена до минимум и е пропорционална на целта на предложението. |Избор на инструменти |Предлаган инструмент: Регламент. |Други средства не биха били адекватни поради следната причина: Други средства не биха били адекватни, защото основният регламент не предвижда алтернативни варианти. |4. Отражение върху бюджета |Предложението няма въздействие върху бюджета на Общността. |Предложение заРЕГЛАМЕНТ НА СЪВЕТАот […] г.за изменение на Регламент (ЕО) № 1371/2005 на Съвета за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия и за отмяна на антидъмпинговите мита, наложени с Регламент (ЕО) № 1371/2005 върху вноса на продукти от силициеви електротехнически (магнитни) стомани с произход от РусияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност[1] („основният регламент“), и по-специално член 9 и член 11, параграф 3 от него,като взе предвид предложението, внесено от Комисията след консултация с Консултативния комитет,като има предвид че:А. ДЕЙСТВАЩИ МЕРКИ(1) С Регламент (ЕО) № 1371/2005[2] Съветът наложи окончателно антидъмпингово мито върху вноса на текстуровани плосковалцувани продукти от силициева електротехническа (магнитна) стомана („GOES“) с произход от Съединените американски щати („САЩ“) и Русия („окончателният регламент“).(2) С Решение 2005/622/ЕО[3] Комисията прие ценови гаранции, предложени от два сътрудничещи производителя износителя, чийто внос на GOES в Общността подлежи на специфично за всяко от дружествата мито съответно от 31,5 % (AK Steel Corporation, САЩ) и 11,5 % (Novolipetsk Iron and Steel Corporation („NLMK“), Русия). Антидъмпинговите мита, приложими към вноса от всички останали дружества, с изключение на Viz Stal, Русия, за което митото е 0 %, са 37,8 % за САЩ и 11,5 % за Русия.Б. МОЛБА ЗА ПРЕРАЗГЛЕЖДАНЕ(3) Комисията беше уведомена в началото на 2007 г., че NLMK е придобил 100 % от Viz Stal. Бяха предоставени данни относно производството, продажбите и разпространението на GOES на новата корпоративна структура. В следствие на това изглеждаше, че обстоятелствата, въз основа на които бяха установени мерките, са се променили дълготрайно и дъмпинговият марж при новата корпоративна структура изглеждаше съществено променен в сравнение с нивото на действащите мерки.(4) След като установи, че са налице достатъчно prima facie данни в подкрепа на това, че индивидуалните действащи мита за NLMK и Viz Stal вече не са целесъобразни и след консултация с Консултативния комитет Комисията започна ex officio , чрез известие („известие за започване“), публикувано в Официален вестник на Европейския съюз , частично междинно преразглеждане в съответствие с член 11, параграф 3 от основния регламент[4]. Разследването се ограничи до проучване на нивото на дъмпинг за двата руски производителя износителя NLMK и Viz Stal, за да се изчисли единна мярка за новото съвместно дружество. Както се посочва в известието за започване, това проучване щеше да бъде направено въз основа на данни, събрани по време на разследването, довело до налагането на съществуващите мерки.В. ПОДЛЕЖАЩ НА ПРЕРАЗГЛЕЖДАНЕ ПРОДУКТ(5) Подлежащият на преразглеждане продукт е текстуровани плосковалцувани продукти от силициева електротехническа (магнитна) стомана с дебелина над 0,16 mm, понастоящем класифицирани под кодове по КН ex 7225 11 00 (с ширина 600 mm или повече) и ex 7226 11 00 (с ширина под 600 mm).(6) GOES се произвеждат от горещо валцувани рулони силициева легирана стомана с различна дебелина, чиято специфична зърнеста структура е еднакво ориентирана, така че да способства за магнитна проводимост с висока степен на ефективност. Ниската ефективност по отношение на тази магнитна проводимост се нарича „загуби в серомагнитната сърцевина“ — основният показател за качеството на продукта.(7) Пазарът обикновено се разделя на категории стомана с висока проводимост или висока проницаемост и на категории обикновена стомана. Категориите с висока проницаемост позволяват да се постигнат по-ниски загуби в серомагнитната сърцевина за дадена дебелина на листа на стоманената ламарина. Тези характеристики са особено важни за промишлените производители на електрически трансформатори.Г. РАЗСЛЕДВАНЕ(8) Комисията информира производителите на GOES от Общността, всички известни вносители и потребители от Общността, както и всички известни производители износители в САЩ и Русия за започването на преразглеждането.(9) Комисията поиска информация от всички посочени по-горе страни и от представилите се по собствена инициатива страни в определения в известието за започване на разследването краен срок. Комисията също така даде възможност на заинтересованите страни да представят своето мнение писмено и да поискат изслушване.Д. РЕЗУЛТАТИ ОТ РАЗСЛЕДВАНЕТО1. Определяне на дъмпинг(10) Както се посочва по-горе, изчисляването на дъмпинговия марж за образуваната чрез сливане единица се основаваше на данни, събрани в периода на разследването, довело до налагането на съществуващите мерки („периодът на първоначалното разследване“). На тази основа чрез претеглена средна стойност на дъмпинговите маржове за NLMK и Viz Stal се получава дъмпингов марж от 0,7 % за новообразуваната чрез сливане единица.2. Дълготраен характер на променилите се обстоятелства(11) Съгласно член 11, параграф 3 от основния регламент беше проучено също така дали има основание променилите се обстоятелства да бъдат разглеждани като дълготрайни. В това отношение новото дружество, OJSC Novolipetsk Steel, сътрудничи в разследването и предостави важна информация. По отношение на продуктовия поток от износа на това дружество в Общността сътрудничество оказаха и следните несвързани дружества:— Tuscany Intertrade UK, Единбург, Обединеното кралство— Moorfield Commodities Company, Лугано, ШвейцарияРазследвания на място се проведоха на териториите и на двете посочени дружества.(12) По-рано NLMK осъществяваше износ в Общността чрез свързаното си дружество Stinol AG (Швейцария). Въпреки това беше установено, че от началото на 2006 г. всички продажби на NLMK в Общността са осъществени чрез независимите търговски дружества Tuscany Intertrade UK и Moorfield Commodities Company. От края на 2005 г. Stinol AG не упражнява дейност.(13) По-рано Viz Stal беше част от групата Duferco и осъществяваше износ чрез дъщерни дружества на Duferco, като Duferco SA Switzerland и Duferco Commerciale Italy. От май 2006 г. всички продажби на Viz Stal в Общността се осъществяват чрез независимото търговско дружество Moorfield Commodities Company.(14) Беше установено също, че от създаването си новото дружество OJSC Novolipetsk Steel осъществява продажби за целите на вноса си в Общността единствено чрез споменатите две търговски дружества, продължавайки по този начин да използва същите канали за продажба на GOES на пазара на Общността.(15) По отношение на цените на вноса от двете бивши дружества, NLMK и Viz Stal, и след поемането на ценови гаранции през август 2005 г. NLMK предостави на Комисията на тримесечна основа цялата съответна мониторингова информация съгласно условията на гаранцията. След поглъщането от NLMK, Viz Stal по собствена инициатива предостави данни за продажбите си от август 2006 г. в рамките на гаранцията. Беше потвърдено, че текущата ценова гаранция за бившето дружество NLMK е спазена и от двете бивши дружества NLMK и Viz Stal.(16) В действителност беше установено, че цените, на които дружеството Viz Stal е продавало GOES на пазара на Общността от август 2006 г., като продуктите му подлежат на антидъмпингово мито от 0 %, са били по-високи от продажните цени в периода на първоначалното разследване. Беше отбелязано също, че на Viz Stal се пада по-голямата част от продажбите на двете дружества в периода на първоначалното разследване и че е продължило да изнася значително по-големи количества от GOES за ЕС в сравнение с NLMK.(17) От налагането на съществуващите мерки през август 2005 г цените на общностния и световния пазар се увеличиха значително. Поради продължаващото силно търсене на продукти от стомана не се очаква пазарните цени на GOES да се понижат в краткосрочен до средносрочен план. В светлината на този факт, както и на факта, че дружеството Viz Stal (на което и през 2006 г. се падаше значително по-голямата част от продажбите на GOES в ЕС в сравнение с NLMK и за което по времето на първоначалното разследване беше установено, че не осъществява дъмпинг) е увеличило цените си от август 2006 г., се счита, че констатациите от съображение (10) по-горе са с дълготраен характер.Е. ЗАКЛЮЧЕНИЕ(18) По време на първоначалното разследване беше установено, че NLMK и Viz Stal осъществяват целия известен внос в Общността на GOES от Русия[5]. Беше установено също, че OJSC Novolipetsk Steel продължава да осъществява целия внос в Общността на GOES от Русия. Предвид на това, както и на факта, че дъмпинговият марж за OJSC Novolipetsk Steel е на de minimis ниво, се заключава, че антидъмпинговите мерки по отношение на вноса на GOES от Русия следва да бъдат отменени и процедурата прекратена в съответствие с член 9, параграф 3 от основния регламент.(19) В светлината на това заключение Комисията реши с Решение 2008/XXXX/ЕО[6], че ценовата гаранция от NLMK, приета с Решение 2005/622/ЕО на Комисията, следва да бъде отменена.Ж. ОПОВЕСТЯВАНЕ(20) Заинтересованите страни бяха информирани за основните факти и съображения, въз основа на които се възнамеряваше да се отменят мерките върху вноса на GOES от Русия и да се прекрати процедурата. Всички страни имаха възможността да направят коментари. Получените коментари не бяха от естество, което да промени заключенията.(21) След оповестяването, от промишлеността на Общността беше направено твърдението, че предвижданията за липса на спад в пазарните цени за GOES в краткосрочен до средносрочен план, както се споменава в съображение (17) по-горе, не са подкрепени с доказателства и че поради това прекратяването на процедурата не е оправдано. В подкрепа на твърдението, че процедурата не бива да бъде прекратена, от промишлеността на Общността се заявява, че през следващите две години капацитетът за производство на GOES в световен мащаб ще се увеличи с повече от 40 % и значително ще надвиши търсенето. По-голямата част от това увеличение на капацитета ще бъде в Китайската народна република. При тези обстоятелства от промишлеността на Общността считат, че Русия ще бъде изтласкана от китайския пазар и ще пренасочи износа си към Европейския съюз („ЕС“). В светлината на горното от промишлеността на Общността считат, че прекратяването на процедурата не се основава на променени обстоятелства с дълготраен характер.(22) Отбелязва се все пак, че при текущото разследване е проучен дъмпинговият марж за новообразуваната чрез сливане единица. Констатира се, че този марж е на ниво de minimis , както е описано в съображения (10) и (18) по-горе. Както се отбелязва в съображение (11) по-горе, е извършена оценка на това, дали може да се счита, че този дъмпингов марж, както и новата структура на дружеството са с дълготраен характер. Разследването потвърди дълготрайния характер на тези променени обстоятелства. Фактът, че е възможно руски износители да изнасят допълнителни количества в ЕС през следващите години не променя заключението относно дълготрайния характер на тези променени обстоятелства,ПРИЕ НАСТОЯЩИЯ РЕГЛАМЕНТ:Член 1Член 1, параграф 1 от Регламент (ЕО) № 1371/2005 на Съвета се заменя със следното:‘1. „С настоящото се налага окончателно антидъмпингово мито върху вноса на текстуровани плосковалцувани продукти от силициеви електротехнически (магнитни) стомани с дебелина над 0,16 mm и с произход от Съединените американски щати, попадащи под кодове по КН ех 7225 11 00 (продукти с ширина 600 mm или повече) (код по ТАРИК 7225 11 00 10) и ех 7226 11 00 (продукти с ширина под 600 mm) (кодове по ТАРИК 7226 11 00 11 и 7226 11 00 91).“Член 2С настоящото се отменят антидъмпинговите мита върху вноса на текстуровани плосковалцувани продукти от силициеви електротехнически (магнитни) стомани с дебелина над 0,16 mm и с произход от Русия, попадащи под кодове по КН ех 7225 11 00 (продукти с ширина 600 mm или повече) (код по ТАРИК 7225 11 00 10) и ех 7226 11 00 (продукти с ширина под 600 mm) (кодове по ТАРИК 7226 11 00 11 и 7226 11 00 91), наложени с Регламент (ЕО) № 1371/2005, и се прекратява процедурата по отношение на вноса с произход от Русия.“Член 3Настоящият регламент влиза в сила в деня след датата на неговото публикуване в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставено в Брюксел, [...] г.За СъветаПредседател [1] OВ L 56, 6.3.1996 г., стр. 1. Регламент, последно изменен с Регламент (ЕO) № 2117/2005 на Съвета (ОВ L 340, 23.12.2005 г., стр. 17).[2] ОВ L 223, 27.8.2005 г., стр. 1. Регламент, последно изменен с Регламент (ЕО) № 41/2008 (ОВ L 16, 19.1.2008 г., стр. 1).[3] ОВ L 223, 27.8.2005 г., стр. 42.[4] ОВ С 39, 23.2.2007 г., стр. 26.[5] Вж. съображение (61) от Регламент (EО) № 1371/2005.[6] ОВ L …